text: Festen fes ud for Kolding
  28 maj 2016 kl. 17.48
  Selvom KIF Kolding København vandt 29-26 over GOG, så var det ikke nok til at få bronzemedaljerne om halsen.
  Det blev kun ved lige ved og næsten for KIF Kolding København, der lørdag aften spillede returopgør i kampen om bronzemedaljerne mod GOG fra Fyn.
  Efter en dårlig 1. halvleg gik det meget bedre for hjemmeholdet i 2. halvleg, men sejren på de tre mål var altså ikke nok til at hente GOG´s føring fra den første kamp, der endte 32-27 til fynboerne.
  Dermed blev det kun til en fjerdeplads i en sæson, der må betegnes som skuffende for holdet.
  Sportschef Lasse Boesen var lige efter kampens afslutning skuffet og fortæller til TV SYD, at der er ændringer og nye spillere på vej til truppen.
  